**Ішкі аудит туралы ақпарат**

Ішкі аудит қызметі Директорлар кеңесі мен Басқарманың Қоғамның стратегиялық мақсаттарына қол жеткізу бойынша міндеттерін орындауына қажетті жәрдем көрсетеді.

Ішкі аудит қызметі жұмысының негізгі мақсаты – Директорлар кеңесіне тәуекелдерді, ішкі бақылауды және корпоративтік басқаруды жетілдіру жүйесіне жүйелік тәсілдерді енгізу арқылы Қоғамды тиімді басқаруды қамтамасыз етуге арналған тәуелсіз және объективті ақпарат ұсыну.

Ішкі аудит қызметінің жетекшісі мен қызметкерлерін Директорлар кеңесі тағайындайды. Ішкі аудит қызметін қадағалауды Қоғамның Директорлар кеңесінің Аудит комитеті жүзеге асырады.

2016 жылы Ішкі аудит қызметінің нақты саны 7 адамды құрады. Қызмет жетекшісі – Сейдіғалиева Ақмарал Кәсімқызы, CIA.

Ішкі аудит қызметі өз қызметін ішкі аудиттің халықаралық кәсіби стандарттарының негізгі қағидаттары негізінде жүзеге асырады.

Аудит негізінен мына бағыттар бойынша жүзеге асырылады:

* Сатып алу қағидаларының талаптарын сақтау;
* Инвестициялық жобаларды іске асыру;
* Ақшаларды басқару, Қазақстан Республикасының республикалық бюджетінен бөлінген қарыздар мен қаражатты пайдалану;
* Қазақстан Республикасы заңнамаларының, оның ішінде табиғи монополиялар мен реттелетін нарықтар, бәсекелестік туралы заңнамаларының талаптарын сақтау;
* Қауіпсіздік және еңбекті қорғау;
* Жоспарлау және бюджеттеу;
* Шығындарды азайту бағдарламасын орындау;
* АТ аудиті;
* Трансформация.

Қызмет төрт ЕТҰ-дағы Корпоративтік басқару кодексіне сәйкестікке талдау жасады.

Қызметтің берген ұсынымдары корпоративтік басқаруды жетілдіруге бағытталды.

Ішкі аудит қызметінің және оның жетекшісінің жұмысының тиімділігі Қоғамның Директорлар кеңесінің шешімімен бекітілген және Директорлар кеңесі Аудит комитетінің шешімімен мақұлданған Әдістемеге сәйкес, тоқсан сайын бағаланады.

2016 жылдың қорытындылары бойынша Қызметтің жұмысын Қоғамның Директорлар кеңесі «Тиімді» деп бағалады.